Voitaisiinko sopia, että tämän itsenäisyyspäivän tienoilla äärioikeiston marsseille viimeksi omistettu media-aika annettaisiin vaikka syrjäytymisen ehkäisemiselle, köyhyydestä puhumiselle ja hyvinvointivaltion puolustamiselle, kirjoittaa Jaakko Hämeen-Anttila kolumnissaan.

Kohta on taas aika laamojen ja alpakoiden lähteä marssimaan. Viime itsenäisyyspäivästä alkaen mielenosoituskulkueet ovat olleet julkisen keskustelun kohteena. Aika laajalti on ihmetelty, miksi äärioikeiston annetaan marssia itsenäisyyspäivänä, ja poliisia on vaadittu estämään marssit. Äärioikeiston näyttäytyminen kadulla saa monet tuntemaan olonsa turvattomaksi. Alpakkatapahtumat ovat paljon sympaattisempia.